SA-vlag wapper hoog in BirminghamSpringbokke teen Samoa tydens die 2015 Wêreldbekerrugby in Birmingham, Verenigde Koninkryk Foto: @Springboks, Twitter Handelsmerk Suid-Afrika (Brand South Africa) het Saterdag ook die Springbokke gelukgewens met hul “uitstekende sportmanskap op die veld” in Birmingham in die Verenigde Koninkryk, nadat hulle Samoa tydens hul tweede wedstryd van die 2015 Wêreldrugbybeker geklop het. “Dit was ŉ groot inspirasie om te sien hoe ons nasionale span met wilskrag, waagmoed en trots speel,” het Kingsley Makhubela, uitvoerende hoof van die organisasie, uit Suid-Afrika gesê. “Die eindtelling getuig van hul passie en vaardigheid.” Makhubela het gesê die Suid-Afrikaanse vlag wapper hoog en die nasie is trots op die span se vernuf op die veld. “Die prestasie van ons nasionale sportspanne op ŉ plaaslike en internasionale vlak, bevorder ons nasionale trots en patriotisme. Dit dra by tot die land se reputasie en mededingendheid in sport. Ons sien uit na die volgende wedstryd en verseker julle [die Springbokke] van die ondersteuning van alle Suid-Afrikaners.” Die Springbokke het Samoa 46-6 geklop. Lees ‘n volledige verslag oor die wedstryd.